এর ধারাবাহিকতায় অর্থ বছরে তিন হাজার ৫০ কোটি মার্কিন ডলারের রপ্তানি লক্ষ্যমাত্রা অর্জনে কোন সমস্যা হবে না বলে আশাবাদ ব্যক্ত করেছেন বাণিজ্যমন্ত্রী। তিনি বলেন, বিশ্ববাণিজ্যে বাংলাদেশের ভাবমূর্তি নষ্ট করার প্রচেষ্টা চালিয়ে যাচ্ছে একটি মহল। তারপরও চ্যালেঞ্জ মোকাবেলা করে রপ্তানি বাণিজ্যে এগিয়ে যাচ্ছে বাংলাদেশ। এক্ষেত্রে সাংবাদিকদের দায়িত্বশীল ভূমিকা পালনেরও ভূয়সী প্রশংসা করেন তিনি। বাণিজ্যমন্ত্রী বলেন, বাংলাদেশের সংবাদমাধ্যম স্বাধীন। সরকার সংবাদ মাধ্যমকে সব ধরনের সহযোগিতা দিয়ে যাচ্ছে। বাণিজ্য মন্ত্রণালয় সংশ্লিষ্ট সকলের পরামর্শ নিয়ে দেশের অর্থনৈতিক উন্নয়নে কাজ করে যাচ্ছে।